CELEX: 32015R0723
Language: lv
Date: 2015-05-05 00:00:00
Title: Komisijas Īstenošanas regula (ES) 2015/723 (2015. gada 5. maijs) par atļauju biotīnu lietot par barības piedevu visu sugu dzīvniekiem (Dokuments attiecas uz EEZ)

6.5.2015   
            
            
               LV
            
            
               Eiropas Savienības Oficiālais Vēstnesis
            
            
               L 115/22
            
         KOMISIJAS ĪSTENOŠANAS REGULA (ES) 2015/723
   (2015. gada 5. maijs)
   par atļauju biotīnu lietot par barības piedevu visu sugu dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.
            
         
               (2)
            
            
               Biotīnu saskaņā ar Direktīvu 70/524/EEK bez termiņa ierobežojuma atļāva lietot par barības piedevu visu sugu dzīvniekiem. Pēc tam minēto piedevu saskaņā ar Regulas (EK) Nr. 1831/2003 10. panta 1. punktu kā esošu lopbarības līdzekli ierakstīja Lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu iesniedza divus pieteikumus uz visu sugu dzīvniekiem paredzēta biotīna un biotīna preparātu atkārtotu izvērtēšanu un saskaņā ar minētās regulas 7. pantu – uz jaunu lietojumu dzeramajā ūdenī. Pieteikumu iesniedzēji lūdza šīs piedevas klasificēt piedevu kategorijā “uzturfizioloģiskās piedevas”. Pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (“Iestāde”) 2012. gada 16. oktobra un 2012. gada 17. oktobra atzinumos (3) secināja, ka ar piedāvātajiem lietošanas nosacījumiem biotīns kaitīgi neietekmēs dzīvnieku veselību, cilvēku veselību vai vidi. Iestāde arī secināja, ka sintētisko biotīnu var uzskatīt par lietderīgu biotīna avotu dzīvnieku ēdināšanā un ka attiecībā uz piedevu izmantotājiem neradīsies nekādas bažas par drošumu. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī pārbaudīja ar Regulu (EK) Nr. 1831/2003 izveidotās References laboratorijas iesniegto ziņojumu par barībā un dzeramajā ūdenī esošo barības piedevu analīzes metodi.
            
         
               (5)
            
            
               Biotīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo vielu būtu jāļauj lietot, kā norādīts šīs regulas pielikumā.
            
         
               (6)
            
            
               Nekaitīguma apsvērumi neliek atļaujas nosacījumu pārmaiņas piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto vielu, kas pieder pie barības piedevu kategorijas “uzturfizioloģiskās piedevas” un funkcionālās grupas “vitamīni, provitamīni un noteiktas ķīmiskas vielas ar tiem līdzīgu iedarbību”, par dzīvnieku barības piedevu atļauts lietot, ievērojot minētā pielikuma nosacījumus.
   2. pants
   1.   Tādu pielikumā minēto vielu un šo vielu saturošos premiksus, kuri ražoti un marķēti pirms 2015. gada 26. novembra saskaņā ar noteikumiem, kas bija piemērojami pirms 2015. gada 26. maija, arī turpmāk drīkst laist tirgū un lietot, līdz beidzas esošie krājumi.
   2.   Pielikumā minēto vielu saturošus barības maisījumus un barības sastāvdaļas, ja tie paredzēti produktīviem dzīvniekiem un ražoti un marķēti pirms 2015. gada 26. novembra saskaņā ar noteikumiem, kas bija piemērojami pirms 2015. gada 26. maija, arī turpmāk drīkst laist tirgū un lietot, līdz beidzas esošie krājumi.
   3.   Pielikumā minēto vielu saturošus barības maisījumus un barības sastāvdaļas, ja tie paredzēti neproduktīviem dzīvniekiem un ražoti un marķēti pirms 2017. gada 26. maija saskaņā ar noteikumiem, kas bija piemērojami pirms 2015. gada 26. maija, arī turpmāk drīkst laist tirgū un lietot, līdz beidzas esošie krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 5. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
   
      (3)  EFSA Journal 2012; 10(11):2925;EFSA Journal 2012; 10(11):2926.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  mg aktīvās vielas uz kg kompleksās barības ar mitruma saturu 12 % vai mg aktīvās vielas uz l ūdens
               
            
                  
                     Kategorija: uzturfizioloģiskās piedevas. Funkcionālā grupa: vitamīni, provitamīni un noteiktas ķīmiskas vielas ar tiem līdzīgu iedarbību
                  
               
            
                  
                     3a880
                  
               
               
                  —
               
               
                  Biotīns
               
               
                  
                     Piedevas sastāvs
                  
                  Biotīns
                  
                     Aktīvā viela
                  
                  D-(+)-biotīns
                  C10H16N2O3S
                  
                              —
                           
                           
                              
                                 CAS Nr.: 58-85-5
                           
                        
                              —
                           
                           
                              Biotīns cietā veidā, iegūts ķīmiskā sintēzē
                           
                        
                              —
                           
                           
                              Tīrības kritēriji: vismaz 97 %
                           
                        
                     Analīzes metode
                      (1)
                  
                  D-(+)-biotīna noteikšanai barības piedevā: potenciometriskās titrēšanas tests un identifikācija ar optisko rotāciju (Eiropas Farmakopeja 6.0, metode 01/2008:1073).
                  D-(+)-biotīna noteikšanai premiksos un barībā: apgrieztās fāzes augstas izšķirtspējas šķidrumhromatogrāfija kopā ar masspektrometriju (RP-HPLC-MS/MS)
                  D-(+)-biotīna noteikšanai ūdenī: mikrobioloģisks tests (ASV Farmakopeja 21, 3. pielikums, metode (88) 1986)
               
               
                  Visu sugu dzīvnieki
               
               
                  —
               
               
                  —
               
               
                  —
               
               
                  
                              1.
                           
                           
                              Biotīnu drīkst laist tirgū un lietot par barības piedevu preparāta veidā.
                           
                        
                              2.
                           
                           
                              Piedevas un premiksa lietošanas noteikumos norāda glabāšanas un stabilitātes nosacījumus.
                           
                        
                              3.
                           
                           
                              Drošības apsvērumi: apstrādes laikā jālieto elpceļu aizsarglīdzekļi.
                           
                        
                              4.
                           
                           
                              Piedevas drīkst pievienot dzeramajam ūdenim.
                           
                        
               
                  2025. gada 26. maijs
               
            
         (1)  Sīkāka informācija par analīzes metodēm atrodama Eiropas Savienības Barības piedevu references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.